Lav et referat af nedenstående tekst:

Tekst:
- Det er super fedt at se, at I har så godt et fællesskab derhjemme. Sådan siger Joakim Mæhle i den video-hilsen, han har sendt til borgerne i hjembyen Østervrå. Ligesom i mange andre byer har man også i Østervrå valgt at samles for at se landskampene foran storskærm - inden aftenens kamp mod Frankrig havde Joakim Mæhle sendt en hilsen til Østervrå, hvor han takker hele byen for støtten. - Vi har fundet ud af, at vi kan lave et fantastisk fællesskab - særligt på grund af landsholdet og vores bysbarn Joakim Mæhle, siger Karsten Høyrup, næstformand i Østervrå Handel og Erhvervsforening. Betyder utrolig meget Der bor omkring 1200 mennesker i Østervrå, så Joakim Mæhle har stor betydning for byen, fortæller Karsten Høyrup. Det har derfor heller ikke været svært at finde frivillige til storskærmsarrangementet. - Vi er en lille beskeden by, så det betyder meget, at Joakim Mæhle er blevet sådan en slags ambassadør for byen. Han samler og forener lidt ligesom landsholdet, siger Karsten Høyrup. For at skabe lidt af den stemning fra sidste sommers EM-slutrunde har arrangørerne valgt at lægge kunstgræs i hele hallen, og det er populært. - Vi forsøgte at tænke ud af boksen, for vi ville gerne lave Danmarks bedste storskærmsarrangement, så derfor har vi hevet sommeren herind, siger han. Se Joakim Mæhles hilsen til Østervrå her:

Referat:
I den nordjyske landsholdsspillers hjemby Østervrå er der dækket flot op med kunstgræs i den lokale idrætshal for at skabe god sommerlig stemning til lørdagens kamp mod Frankrig.